**43/2021. (III.08.) ,,kt.” sz. h a t á r o z a t**

**az önkormányzati feladatellátást szolgáló fejlesztések támogatása 2021. évi pályázaton való részvételről**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. törvény 10. § (1) bekezdésében foglalt feladatkörében eljárva, valamint a Magyarország 2021. évi központi költségvetéséről szóló 2020. évi XC. törvény 3. melléklet A helyi önkormányzatok kiegészítő támogatásai II.22.3.5. Belterületi utak, járdák, hidak jelújítása vonatkozásában és a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján az alábbiak szerint dönt:

1. A Képviselő-testület a tulajdonában lévő belterületi utak felújítására pályázatot nyújt be 36.461.222 Ft (azaz: harminchatmillió-négyszázhatvanegyezer-kettőszázhuszonkettő forint) vissza nem térítendő támogatás elnyerésére.
2. A Képviselő-testület kinyilatkozza, hogy nyertes pályázat esetén a megvalósításhoz szükséges önerőt maximum 19.632.966 Ft (azaz: tizenkilencmillió-hatszázharminckettőezer-kilencszázhatvanhat forint) összegben biztosítja az általános tartalék terhére a 2021. évi költségvetési rendeletben.
3. A Képviselő-testület kinyilatkozza, hogy az első pontban rögzített támogatásból megvalósuló beruházást a megvalósítástól számított tíz évig az eredeti rendeltetésének megfelelően - a működésre vonatkozó hatályos jogszabályok betartásával - használja.
4. A Képviselő-testület felhatalmazza a Karcag Városi Önkormányzat Polgármesterét, hogy a határozat 1. pontja szerinti pályázati eljárással kapcsolatos dokumentumokat, szerződéseket és azok esetleges szükséges módosításait aláírja.
5. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

 Szabóné Bóka Réka Költségvetési és Adó Iroda irodavezető

Határidő: 2021. március 12.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési és Adó Iroda, helyben
6. Karcagi Polgármesteri Hivatal Kabinet Iroda, helyben

Karcag, 2021. március 3.

|  |  |
| --- | --- |
|  | **(: Szepesi Tibor :)** |
|  | polgármester |